钦定古今图书集成/明伦汇编/交谊典/第004卷 > 《贫交行》元·揭傒斯
## 钦定古今图书集成/明伦汇编/交谊典/第004卷 > 《贫交行》元·揭傒斯

驱车涉广川，扬帆陟崇丘。结交四海内，中道多愆尤。
朔风厉苦节，独鹤横九州。朝拂三岛树，夕过五城楼。
两翅偶寒影，矌然何所求。登高临大江，日暮万里流。
时哉疏凿人，八年忘外留。出必益稷俱，归与夔龙俦。
进退两不疑，功成垂千秋。万事日相敓，恩情若云浮。
吾心苟不渝，反复安足仇。自非天地外，何能独忘忧。